SL Uradni list Evropske unije C 236/18

Objava vloge za registracijo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2007/C 236/09)

Ta objava daje pravico ugovora zoper vlogo na podlagi člena 7 Uredbe Sveta (ES) št. 510/2006 (1). Izjave o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„ALHEIRA DE VINHAIS“

ES št.: PT/PGI/005/0460/20.04.2005

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Gabinete de Planeamento e Políticas Naslov: Rua Padre António Vieira, n.o 1-8.o P-1099-073 Lisboa Tel.: (351) 213 819 300 Telefaks: (351) 213 876 635 E-naslov: gppaa@gppaa.min-agricultura.pt

2. Vlagatelj:

Naziv: ANCSUB — Associação Nacional de Criadores de Suínos de Raça Bísara Naslov: Edifício da Casa do Povo, Largo do Toural P-5320-311 Vinhais Tel.: (351) 273 771 340 Telefaks: (351) 273 770 048 E-naslov: ancsub@bisaro.info Sestava: Proizvajalci/predelovalci ( X ) Drugo ( )

3. Vrsta proizvoda:

Skupina 1.2: Mesni proizvodi (kuhani, soljeni, dimljeni)

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Naziv: „Alheira de Vinhais“

4.2 Opis: Prekajena klobasa, pripravljena iz mesa prašičev pasme Bísaro ali iz njihovih križancev z drugimi pasmami s 50 % krvnim deležem pasme Bísaro (živali F1, ki so rezultat križanja čistokrvnih živali pasme Bísaro, vnešene v genealoški register z živalmi drugih pasem), perutninskega mesa (samo za mešanico), lokalnega pšeničnega kruha in oljčnega olja iz regije Trás-os-Montes (potrebna zaradi posebnega okusa, arome in sestave, ki ga dajeta proizvodu), začinjena s soljo, česnom in papriko. Je v obliki podkve, valjaste oblike s premerom približno 2 cm, v dolžino meri približno 30 cm in tehta med 170 g in 200 g. Je rumenkasto-rjave barve. Pri razrezu ima homogen izgled, čeprav je mogoče opaziti sledi mesa.

4.3 Geografsko območje: Zaradi tradicionalne metode pridelovanja in vrste živalske krme, znanja in izkušenj, ki izvirajo iz običajev lokalnega prebivalstva pri vzreji živali in talnih razmer, potrebnih za razvoj krmne osnove, ki se uporablja za pridobitev surovine, nesporno svojevrstne kvalitete, je področje kotitve, vzreje, gojenja, zakola in razreza prašičev pasme Bísaro (vključno s križanci) za proizvodnjo Alheira de Vinhais omejeno na občine Alfândega da Fé, Bragança, Carrazeda de Anciães, Freixo de Espada à Cinta, Macedo de Cavaleiros, Miranda do Douro, Mirandela, Mogadouro, Torre de Moncorvo, Vila Flor, Vimioso in Vinhais v okraju Bragança ter na občine Alijó, Boticas, Chaves, Mesão Frio, Mondim de Basto, Montalegre, Murça, Régua, Ribeira de Pena, Sabrosa, Santa Marta de Penaguião, Valpaços, Vila Pouca de Aguiar in Vila Real v okraju Vila Real, saj sta krmna osnova in potreben način vzreje prisotna le na tem območju.

Zaradi specifičnih klimatskih razmer, ki so potrebne za pripravo Alheira de Vinhais, zaradi znanja in izkušenj lokalnega prebivalstva ter nespremenjenih, zanesljivih lokalnih metod pridelave, je geografsko območje predelave omejeno na območje občin Alfândega da Fé, Bragança, Carrazeda de Ansiães, Freixo de Espada à Cinta, Macedo de Cavaleiros, Miranda do Douro, Mirandela, Mogadouro, Torre de Moncorvo, Vila Flor, Vimioso in Vinhais v okraju Bragança.

4.4 Dokazilo o poreklu: Alheira de Vinhais se lahko prideluje le v ustrezno pooblaščenih predelovalnih enotah v prej omenjenem območju predelave. Celoten postopek proizvodnje je predmet strogega sistema nadzora, z namenom zagotoviti popolno sledljivost proizvoda. Mesna surovina je iz prašičev pasme Bísaro, vnešenih v register živalskih pasem ali iz prašičev križancev (F1), pri čemer je eden od staršev pasme Bísaro, vnešen v register odraslih živali. Prašiči so gojeni na farmah, ki lahko zagotavljajo tradicionalen, polekstenziven sistem reje in tradicionalno krmo. Poudariti je treba, da prašiči zaužijejo znatno količino kostanja, kar daje mesu svojevrstne organoleptične lastnosti. Prašiče se zakolje in ogoli v pooblaščenih enotah geografskega območja pridelave. Postopki predelave se izvajajo samo v obratih, pooblaščenih s strani vlagatelja na podlagi ugodnega poročila nadzornega organa. Certifikacijska oznaka vsake enote je oštevilčena, kar omogoča popolno sledljivost proizvoda vse do izvorne kmetije. Dokazilo o poreklu je mogoče preveriti kadar koli v celotnem postopku proizvodnje na podlagi serijske številke, ki mora biti del certifikacijske oznake.

4.5 Metoda pridobivanja: Meso prašičev (glava, bočni del, želodec in ostanki) se razreže na srednje velike kose, trupi perutnine pa po dolžini, nakar se vse prekuha v slani vodi. Kruh se vključno s skorjo nareže na tanke rezine in omehča v vreli mešanici. Masi se dodajo ostale začimbe (česen, paprika ter oljčno olje iz regije Trás-os-Montes) in kosi prašičjega mesa. Po začinjenju se nadev nemudoma namesti v prašičje črevo, ki se z vozlanjem in zvijanjem na poseben način zveže. Sledi dimljenje nad blagim ognjem, zakurjenim z lokalnim lesom (hrastom ali kostanjem), ter zorenje ali utrjevanje (več kot 8 dni). Alheira de Vinhais se da na trg v celem kosu in je vedno predpakirana na kraju porekla. Zaradi njene narave in sestavin je ni mogoče razkosati ali narezati. Posebna snov, ki se uporabi za pakiranje, nima škodljivih učinkov na proizvod. Embalaža je lahko običajna ali zaščitna, proizvod je lahko tudi vakuumsko zapakiran. Pakiranje se lahko izvaja samo na geografskem območju predelave, da se ohrani sledljivost in nadzor ter preprečijo kakršne koli spremembe okusa in mikrobioloških lastnosti proizvoda.

4.6 Povezava: Na dolgo tradicijo in pomembnost prašičereje v tej regiji kaže obstoj številnih skulptur in omemb teh živali v številnih občinskih dokumentih na tem območju. Povezava med proizvodom in geografskim območjem je narejena na podlagi živalske pasme (avtohtone), krmljenja živali z lokalnimi proizvodi, znanja in izkušenj o razrezu in soljenju prašičjih stegen, čemur sledi počasno in postopno dimljenje nad ognjem, zakurjenim z lokalnim lesom, ter na podlagi zorenja v zelo hladnem in suhem okolju, značilnem za regijo.

4.7 Nadzorni organ:

Naziv: Tradição e Qualidade — Associação Interprofissional para Produtos Agro-Alimentares de Trás-os-Montes Naslov: Av. 25 de Abril, 273 S/L P-5370-202 Mirandela Tel.: (351) 278 261 410 Telefaks: (351) 278 261 410 E-naslov: tradição-qualidade@clix.pt

Ugotovljeno je, da Tradição e Qualidade izpolnjuje zahteve Standarda 45011:2001.

4.8 Označevanje: Etiketa more vključevati sledeče: „Alheira de Vinhais – Indicação Geográfica Protegida“, zadevni logo Skupnosti ter logo proizvodov „Vinhais“, prikazan spodaj. Certifikacijska oznaka mora biti prav tako prikazana na etiketi. Navesti je treba ime/oznako proizvoda, ime nadzornega organa ter serijsko številko (numerično ali alfanumerično kodo, ki omogoča sledljivost proizvoda).

(1) UL L 93, 31.3.2006, str. 12.